Wokrejs Zgórjelc

Wokrejs Zgórjelc ( Landkreis Görlitz) lažy w pódzajtšnej Sakskej a ma něźi 244.000 wobydlarjow. Wjelike wokrjesne města how su Běła Woda, Lubij, Niska, Zgórjelc a Žytawa. Někótare gmejny pódla Slěpego w pódpołnocnem źělu wokrejsa oficielnje słušaju k Serbskemu sedleńskemu rumoju.

Wokrejs granicujo na pódpołnocy z bramborskem wokrejsom Sprjewja-Nysa, na pódzajtšu z dolnošlazyńskem wójwodstwem w Pólskej, na pódpołdnju z Libereckem krajom w Čěskej a na pódwjacorje z budyšyńskem wokrejsom. 

Nejwětša rěka toś togo wokrejsa jo Łužyska Nysa a jo to teke granica z Pólskeju. Nejwušy dypk wokrejsa Zgórjelc jo góra Łysa (793 m). Wokrejs Zgórjelc lažy teke w euroregionje Nysa.


Kategorija:Górna Łužyca
Kategorija:Krajny wokrejs w Nimskej
Kategorija:Krajny wokrejs w Sakskej
Kategorija:Sakska
Kategorija:Dolna Łužyca